**ՀԻՄՆԱՎՈՐՈՒՄ**

**«ՆԱԻՐԻ ՀԱՄԱՅՆՔԻ ԱՎԱԳԱՆՈՒ ԿՈՂՄԻՑ ԸՆԴՈՒՆՎԱԾ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ՀԱՇՎԱՌՄԱՆ ԵՎ ՊԱՀՊԱՆՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Նաիրի համայնքի ավագանու քննարկմանը ներկայացվող «Նաիրի համայնքի ավագանու կողմից ընդունված նորմատիվ իրավական ակտերի հաշվառման և պահպանման կարգը սահմանելու մասին» որոշման նախագիծը մշակվել է «Նորմատիվ իրավական ակտերի մասին» օրենքի 26-րդ հոդվածի 3-րդ մասի պահանջներով։   
**Իրավական ակտի ընդունման նպատակը և կարգավորման անհրաժեշտությունը.**Հաշվի առնելով այն հանգամանքը, որ Նորմատիվ իրավական ակտերը պետք է ենթարկվեն հաշվառման և պահպանման այդ ակտերն ընդունող մարմնի սահմանած կարգով, ինչպես նաև համայնքի ավագանին օրենքով սահմանված կարգով ընդունում է ենթաօրենսդրական նորմատիվ իրավական ակտեր, որոնք ենթակա են կատարման համայնքի տարածքում, հետևաբար նորմատիվ իրավական ակտերի հաշվառման և պահպանման կարգը պետք է սահմանի համայնքի ավագանին՝ նպատակ հետապնդելով աշխատակազմում կարգավորել ընդունվող իրավական ակտերի հաշվառման և պահպանման գործընթացը, դրանով իսկ ապահովելով ակտերի հուսալի և ապահով երկարաժամկետ պահպանման գործը, ինչպես նաև ավելի դյուրին դարձնելու ընդունված իրավական ակտերի վիճակագրության և մոնիթորինգի վարման գործընթացները։   
**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:   
**Իրավական ակտի ընդունման կապակցությամբ**  **բյուջեում եկամուտների և ծախսերի ավելացման կամ նվազեցման մասին.**Նախագծի ընդունման կապակցությամբ համայնքի բյուջեում ծախսերի և եկամուտների էական ավելացում կամ նվազեցում չի նախատեսվում:   
**Նախագծով առաջարկվող կարգավորումների բնույթն ու նպատակը.**Նախագիծն ուղղված է կարգավորելու նորմատիվ իրավական ակտերի հաշվառման և պահպանման կարգը սահմանելու և դրանք պահպանելու հետ կապված հարաբերությունները, ինչպես նաև նպատակ է հետապնդում աշխատակազմում կարգավորել ընդունվող իրավական ակտերի հաշվառման և պահպանման գործընթացը։  
**Իրավական ակտի կիրառման դեպքում ակնկալվող արդյունքը.**Նախագծի ընդուն­­ման արդյունքում ակնկալվում է ապահովել ակտերի հուսալի և ապահով երկարաժամկետ պահպանման գործը, ինչպես նաև ավելի դյուրին դարձնելու ընդունված իրավական ակտերի վիճակագրության և մոնիթորինգի վարման գործընթացները։

**ՀԱՄԱՅՆՔԻ ՂԵԿԱՎԱՐ ՆՈՐԱՅՐ ՍԱՐԳՍՅԱՆ**